Outras carauterísticas mui propias de las Fiestas de la Zarza son las atraiciones y puestos que s'aconceyan na Plaza Mayor y el sou  arrodiu durante estos días, aisí cumu l'entamu de las fiestas, que ta basáu nun llanciamientu de cuhetes y soníu de campanas, la proclamación de la reina y damas de las fiestas -las 5 chicas llocales de selce años, en casu d'haber más de 5 cellébrase una votación ente tolas mozas de selce años pa escoyere quienes sedrán las 5, en casu d'habere menos de 5 participarán tolas llocales de selce años y amás incluiráse a tantas mozas de selce años non llocales peru venceyadas cul pueblu cumu seyan necesarias ata  chegar a 5- y l'esfile de carrozas -carros normalmente remolcados pur trautores nos que los miembros de ca peña facen un espeutáculu antroxánduse sigiendu una temática-, ca carroza representandu a una peña, percorriendu las cais del conceyu y siendu la más orixinal premiada pul Ayuntamientu.